**194/2023. (V.25.) Kgy. sz. határozat**

1. Szombathely Megyei Jogú Város Közgyűlése határozottan kifejezi elkötelezettségét a béke mellett, figyelemmel az Országgyűlés orosz-ukrán háború egyéves évfordulójáról szóló 5/2023. (III.31.) OGY határozatára. A Közgyűlés határozott nemet mond a háborúra és szorgalmazza a szuverén Ukrajna területi integritásának tiszteletben tartását, a mielőbbi békét, hiszen ez minden magyar település érdeke. A falvainkban és városainkban élő emberek legfőbb vágya, hogy biztonságban élhessenek, és a biztonságot csak a béke garantálhatja.
2. Szombathely Megyei Jogú Város Közgyűlése kinyilvánítja továbbá egyetértését az ENSZ Közgyűlésének 2023. február 23-i, new york-i rendkívüli ülésén, 141 ország, köztük Magyarország által is elfogadott békepárti határozatban foglaltakkal.

**Felelős:**  Dr. Nemény András, polgármester

 (a végrehajtás előkészítéséért:

 Dr. Füzi Judit, a Polgármesteri Kabinet vezetője)

**Határidő:** azonnal